Ne ouie ket ivez, e vefe ur panell teiryezhek dirak an ti. « Paprika-Ti Hungaria-Comptoir hongrois » a vez graet eus outan. An teir yezh a vez komzet bemdez ganti. Kelennerez war ar galleg (hag al latin) eo Katalin, er skolioù Diwan (pa neman ket en he magazin).  Met ken brav hag aes e teu ganti e brezhoneg « Er skol veur, e Budapest, e oan bet dedennet-tre gant Breizh. Ha kroget em boa da zeskiñ brezhoneg gant an hentenn Assimil. Kouezhet e oa warnon ! Choarvezout a ra traoù er vuhez, diaes da zisplegañ a wechoù... An divyezhegezh e-barzh al lennegezh e Breizh am boa studiet evit ar vestroniezh. » Hag e oa deuet ar studierez yaouank e Breizh da beurzeskiñ ar brezhoneg. Hep mont kuit. « Dedennet on bet gant an dud o chom e Breizh. An dud-se a zo bet dedennet ganin ivez.  Degemeret mat e oan bet rak e oan bet dedennet gant sevenadur ar vro . »